ddrg/super_eurlex huggingface dataset:
Lahko se izvajajo različne vrste inšpekcijskega pregleda:

(a) splošni inšpekcijski pregledi sistema: se morajo izvajati na kraju samem in morajo vključevati vse postopke in dejavnosti, vključno z: organizacijsko strukturo, politikami, odgovornostmi, upravljanjem kakovosti, osebjem, dokumentacijo, kakovostjo podatkov, sistemi za zagotavljanje varovanja podatkov in zaupnosti, objekti, opremo, pogodbami, pritožbami in preklici ali revizijami, informacijskim komuniciranjem (znotraj in prek meja) in sledljivostjo tkiv in celic;

(b) delni inšpekcijski pregledi: se morajo izvajati na kraju samem in zajemati eno ali več posebnih področij, kot so: sistemi upravljanja kakovosti, postopek priprave, sistemi vigilance ali laboratorijski pogoji za testiranje darovalcev;

(c) pregledi na daljavo: se ne izvajajo na kraju samem, temveč na oddaljeni lokaciji, in lahko zajemajo vse postopke in dejavnosti ali se osredotočijo na le eno ali več posebnih področij;

(d) ponovni inšpekcijski pregledi: se lahko označijo kot spremljanje ali ponovna ocena za spremljanje izvajanja popravljalnih ukrepov, navedenih pri prejšnjem inšpekcijskem pregledu.
(8)

V skladu s členom 1 Protokola št. 13 o konvergenčnih merilih (v nadaljnjem besedilu: Protokol) merilo stabilnosti cen iz prve alinee člena 140(1) Pogodbe pomeni, da ima država članica trajno stabilne cene in povprečno stopnjo inflacije, zabeleženo v enem letu pred pregledom, ki ne presega za več kakor eno in pol odstotne točke stopnje inflacije največ treh držav članic z najboljšimi doseženimi rezultati glede stabilnosti cen. Pri merilu stabilnosti cen se bo stopnja inflacije merila z usklajenimi indeksi cen življenjskih potrebščin (HICP), določenimi v Uredbi Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin (9). Za oceno merila stabilnosti cen se inflacija v državah članicah meri z odstotno razliko med aritmetično sredino 12 mesečnih indeksov in aritmetično sredino 12 mesečnih indeksov iz prejšnjega obdobja. Komisija in ECB sta v svojih poročilih upoštevali referenčno vrednost, izračunano tako, da se navadni aritmetični sredini stopenj inflacije treh po stabilnosti cen najuspešnejših držav članic prišteje 1,5 odstotne točke. V enoletnem obdobju do konca marca 2010 je bila referenčna vrednost inflacije izračunana na 1,0 odstotka, pri čemer so bile Portugalska, Estonija in Belgija tri države članice z najboljšimi doseženimi rezultati glede stabilnosti cen, njihove stopnje inflacije pa so znašale – 0,8 %, – 0,7 % in – 0,1 %. V trenutnih gospodarskih razmerah, ki jih je dodobra zaznamoval splošen negativni pretres in v katerih se številne države soočajo z obdobji negativne stopnje inflacije, se zdi upravičeno države, katerih povprečna stopnja inflacije se zelo razlikuje od povprečne inflacije euroobmočja (ta je marca 2010 znašala 0,3 %), izključiti iz po stabilnosti cen najuspešnejših držav članic – skladno s precedensom iz konvergenčnega poročila iz leta 2004 – kajti države s takimi odstopanji se ne morejo upravičeno upoštevati kot najuspešnejše po stabilnosti cen in njihova vključitev bi občutno vplivala na referenčno vrednost in s tem na pravičnost merila. Marca 2010 je bila zato izključena Irska, edina država, katere povprečna stopnja inflacije v obdobju 12 mesecev (marca 2010 je znašala – 2,3 %) se je zelo razlikovala od povprečja v euroobmočju in drugih državah članicah, kar je bila zlasti posledica znatnega upada gospodarske rasti.
SKLEP SVETA

z dne 24. junija 2010

o sklenitvi Sporazuma med Evropsko skupnostjo in Svetom ministrov Republike Albanije o nekaterih vidikih zračnega prevoza

(2010/364/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 100(2), v povezavi s členom 218(6)(a) in prvim pododstavkom člena 218(8) Pogodbe,

ob upoštevanju predloga Evropske komisije,

ob upoštevanju privolitve Evropskega parlamenta,

ob upoštevanju naslednjega:

Komisija je v imenu Skupnosti v pogajanjih dosegla Sporazum z Republiko Albanijo o nekaterih vidikih zračnega prevoza (v nadaljnjem besedilu: Sporazum) v skladu z mehanizmi in direktivami iz Priloge k sklepu Sveta o pooblastilu Komisiji, da začne pogajanja s tretjimi državami o tem, da se nekatere določbe obstoječih dvostranskih sporazumov nadomestijo s sporazumom Skupnosti.

Evropska unija bi morala zaradi začetka veljavnosti Lizbonske pogodbe 1. decembra 2009 uradno obvestiti Albanijo o tem, da je Evropska unija nadomestila in nasledila Evropsko skupnost.

SPREJEL NASLEDNJI SKLEP:

Člen 1

Sporazum med Evropsko skupnostjo in Svetom ministrov Republike Albanije o nekaterih vidikih zračnega prevoza se odobri v imenu Unije (2).

Člen 2

Predsednik Sveta je pooblaščen, da imenuje osebo, pooblaščeno, da poda uradno obvestilo iz člena 8(1) Sporazuma in naslednje uradno obvestilo:

„Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost in s tem datumom izvaja vse pravice in prevzema vse obveznosti Evropske skupnosti. Zato se v besedilu Sporazuma, kjer je potrebno, sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“
(4)

Komisija je pred začetkom postopka in v skladu s členom 10(7) osnovne uredbe obvestila vlade zadevnih držav, da je prejela pravilno dokumentirano pritožbo, da je subvencioniran uvoz nekaterih pritrdilnih elementov iz nerjavnega jekla in njihovih delov s poreklom iz navedenih držav povzročil znatno škodo industriji Unije. Vlade zadevnih držav so bile ločeno povabljene na posvetovanje, da se razjasni položaj glede vsebine pritožbe in doseže sporazumna rešitev. Med posvetovanji ni bila dosežena nobena sporazumna rešitev.
(5)

Glede na dva možna scenarija, bi morala Evropska unija oblikovati stališče za 102. sejo Odbora za pomoč v hrani: (a) na razpravah članic Odbora za pomoč v hrani o prihodnosti Konvencije o pomoči v hrani iz leta 1999 je pred 102. sejo tega odbora dosežen znaten napredek (to pomeni, da je razumno pričakovati, da se bodo pogajanja o Konvenciji o pomoči v hrani iz leta 1999/pogajanja o prihodnji Konvenciji začela v letu 2010), zato bi bilo najprimerneje, da se veljavnost Konvencije o pomoči v hrani iz leta 1999 podaljša še za eno leto. Komisija bi nato začela postopek iz člena 218 Pogodbe o delovanju Evropske unije in Svetu priporočila, naj odobri začetek pogajanj in določi pogajalske smernice; ali (b) na razpravah članic Odbora za pomoč v hrani o prihodnosti Konvencije o pomoči v hrani iz leta 1999 pred 102. sejo tega odbora ni dosežen znaten napredek, zato podaljšanje veljavnosti Konvencije o pomoči v hrani iz leta 1999 še za eno leto ne bi bilo primerno in bi Komisija morala v imenu Evropske unije in njenih držav članic uradno nasprotovati temu, da se v Odboru za pomoč v hrani doseže soglasje za podaljšanje veljavnosti Konvencije o pomoči v hrani iz leta 1999.
(73)

Vprašanje je, ali elementi, ki sta jih predložila Farm Dairy in Nizozemska v okviru tega postopka, lahko ovržejo takratno analizo, opravljeno med pregledom ocenjevalnih meril za nepovratna sredstva na podlagi EPD. Ti elementi (glej uvodne izjave od 36 do 46) so dokazali, da je bila naložba v novo dvolitrsko embalažo iz polietilena popolnoma inovativna in da je bil Farm Dairy prvo podjetje, ki je to embalažo proizvajalo in jo dalo na nizozemski trg. Poročilo, ki ga je v ta namen predložil Farm Dairy in v katerem je navedena inovativnost, se zdi verodostojno, ker ga je napisal strokovnjak iz tega sektorja, ki je takrat delal za konkurenčno podjetje. Zadevno poročilo ne izpodbija analize, ki sta jo takrat opravila IKC in ministrstvo LNV, ampak vsebuje element, ki pred odločitvijo o sprožitvi postopka ni bil posredovan Komisiji in ni bil naveden v dokumentih, ki so bili pred tem poslani Komisiji. Omenjena dvolitrska embalaža je že doživela velik uspeh na britanskem in ameriškem trgu. Farm Dairy je bilo prvo podjetje, ki je dalo na trg to vrsto embalaže. Nato se je izkazalo, da je Farm Dairy pionir, saj je dvolitrska embalaža na Nizozemskem postala običajna.
(2)

Ukrepi za boj proti goljufijam in napakam so tesno povezani s področji socialne varnosti, kakor so opredeljena v členu 3(1) Uredbe (ES) št. 883/2004, njihov cilj pa je zagotoviti, da so prispevki plačani pravi državi članici in da dajatve niso neprimerno dodeljene ali pridobljene z goljufijo.
(3)

V interesu nosilcev in organov ter zadevnih oseb je, da se brez odlašanja zagotovijo ali izmenjajo vse informacije, potrebne za ugotovitev in določitev pravic in obveznosti zadevne osebe.
(4)

Nizozemski organi so Komisiji sporočili, da je po predhodnem pregledu dokumentacij za navedeni aktivni snov videti, da dokumentaciji izpolnjujeta zahteve po podatkih in informacijah iz Priloge II k Direktivi 91/414/EGS. Kaže tudi, da predloženi dokumentaciji ustrezata zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevni aktivni snovi. Zadevna vlagatelja sta v skladu s členom 6(2) Direktive 91/414/EGS dokumentaciji naknadno poslala Komisiji in drugim državam članicam, predloženi pa sta bili tudi Stalnemu odboru za prehranjevalno verigo in zdravje živali.
(2)

V primeru 31 imen iz seznama v Prilogi I k temu sklepu ime, predlagano za registracijo, ni vključeno na seznam naravnih mineralnih vod, ki so jih priznale države članice (3) v skladu s členom 1 Direktive 2009/54/ES Evropskega parlamenta in Sveta z dne 18. junija 2009 o izkoriščanju in trženju naravnih mineralnih vod (4). Ta imena mineralnih vod se torej ne morejo šteti za priznana na notranjem trgu in se ne morejo tržiti, zato se tudi ne morejo registrirati.
(8)

Češki, nemški, španski, francoski in italijanski organi so prek poročil Stalnemu odboru za prehranjevalno verigo in zdravje živali ter rednemu posredovanju informacij o položaju glede bolezni dokazali, da so učinkovito izvajali ukrepe nadzora iz Direktive 2005/94/ES in tako hitro zajezili širjenje bolezni.
(4)

Danska je vedno znova izražala pomisleke v zvezi s svojimi izrazito nizkimi emisijami za izhodiščno leto, ki jih je navedla v svojem poročilu, predloženemu v skladu s členom 23 Odločbe komisije 2005/166/ES (3). Da bi se v celoti upošteval posebni in izjemni položaj Danske, ki ji ga je Svet priznal leta 2002 v postopku, ki je vodil do sprejetja Odločbe 2002/358/ES, in ki izhaja iz njenih nenavadno nizkih emisij za izhodiščno leto, ter ker ima Danska eno najvišjih obveznosti količinskega zmanjšanja emisij v skladu s Prilogo II k navedeni odločbi, bi morala Unija prenesti 5 milijonov enot dodeljenih količin Danski, izključno zaradi izpolnjevanja obveznosti v prvem obdobju obveznosti Kjotskega protokola k Okvirni konvenciji Združenih narodov o spremembi podnebja. Komisija je ustrezno upoštevala zavezo Danske, da bo izbrisala vse morebitne pravice, ki bi na koncu prvega obdobja obveznosti preostale iz tega prenosa.
(6)

Poleg tega Odločba 2005/734/ES prepoveduje uporabo umetnih ptic med obdobjem lova na ptice na ozemljih, kjer je še zlasti veliko tveganje za vnos aviarne influence. Vendar lahko pod nekaterimi pogoji pristojni organ odobri odstopanje za njihovo uporabo med obdobjem lova na ptice in v okviru programov držav članic za nadzor aviarne influence, kot je določeno v Odločbi Komisije 2005/732/ES z dne 17. oktobra 2005 o potrditvi programov za izvajanje nadzora držav članic za aviarno influenco pri perutnini in prostoživečih pticah v letu 2005 in o določitvi pravil glede poročanja in upravičenosti do finančnega prispevka Skupnosti za stroške izvedbe teh programov (10).
3.

v členu 12 se odstavek 1 nadomesti z naslednjim: „1. Na podlagi sprejetja izvrševanja sodne pristojnosti držav članic ali tretjih držav s strani Somalije na eni strani in na podlagi člena 105 Konvencije Združenih narodov o pomorskem mednarodnem pravu na drugi strani se osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa v somalskih teritorialnih vodah ali na odprtem morju, kot je navedeno v členih 101 in 103 Konvencije Združenih narodov o pomorskem mednarodnem pravu, in so priprte ali pridržane z namenom izvršitve njihovega sodnega pregona, ter lastnina, uporabljena pri storitvi teh dejanj, predajo: — pristojnim organom države članice ali tretje države, ki sodeluje v operaciji, pod katere zastavo pluje ladja, ki je izvršila prijetje, ali — če ta država ne more ali ne želi izvrševati svoje sodne pristojnosti, državi članici ali tretji državi, ki želi izvrševati sodno pristojnost nad temi osebami in sredstvi.“;
(4)

V okviru raziskave, ki jo je Komisija opravila v prvem semestru leta 2010 v zadevnih državah članicah, je te države članice zaprosila, naj preverijo, v kolikšnem obsegu se jim zdi smiselno uporabljati odločbe iz uvodne izjave 3, in ali so veljavni pogoji še vedno izpolnjeni. Na podlagi tega preverjanja so nekatere države članice Komisiji predložile posodobljene zahteve, Belgija, Grčija in Luksemburg pa so zahtevali preklic odločb, ki se nanašajo nanje. Zato je treba odobrene oprostitve po potrebi posodobiti oziroma na zahtevo preklicati. Poleg tega je treba zaradi preglednosti in enostavnosti vse odločbe iz uvodne izjave 3 razveljaviti in jih nadomestiti z enim samim aktom.
(3)

Belgija, Bolgarija, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Malta, Nizozemska, Poljska, Portugalska, Romunija, Slovenija, Finska, Švedska in Združeno kraljestvo so predložili nacionalne programe za zbiranje, upravljanje in uporabo podatkov v sektorju ribištva v obdobju 2009–2010, kakor je določeno v členu 4(4) in 4(5) Uredbe (ES) št. 199/2008. Ti programi so bili leta 2009 odobreni v skladu s členom 6(3) Uredbe (ES) št. 199/2008.
(3)

Ker še vedno obstajajo okoliščine, ki upravičujejo ta odstopanja, in ker ni novih informacij, zaradi katerih bi bilo treba ponovno preučiti posebne pogoje, je treba dovoljenje za odstopanja podaljšati. Poleg tega so bile pridobljene izkušnje na podlagi informacij, ki so jih zbrale države članice v skladu s členom 2 Odločbe 2002/887/ES, ter na podlagi stikov z Japonsko. Prav tako so v tem sklepu vzpostavljeni ustrezni mehanizmi za zagotovitev spremljanja pogojev za uporabo odstopanj. Zato je primerno podaljšati dovoljenja za odstopanja, ki so odobrena s tem sklepom, za daljše obdobje od tistih, ki so bila odobrena s prejšnjimi odločbami, in sicer do 31. decembra 2020.
(3)

V svojem sporočilu „EVROPA 2020 – Strategija za pametno, trajnostno in vključujočo rast“ (1) Komisija predstavlja predloge za uvedbo posodobitev in nizkoogljičnih tehnologij v prometni sektor ter spodbujanje novih tehnologij, vključno z električnimi avtomobili. Cilj vodilne pobude „Industrijska politika za dobo globalizacije“ je oblikovanje industrijske politike, ki bo ustvarila najboljše okolje za ohranitev in razvoj močne, konkurenčne in razgibane industrijske baze v Evropi, spodbujala trajnost ter podpirala prehod proizvodnih panog h gospodarnejši rabi energije in virov. Vodilna pobuda „Evropa, gospodarna z viri“ bo spodbujala obsežne infrastrukturne ukrepe, kot so postavitev mrežnih infrastruktur za električno mobilnost, preudarno upravljanje prometa ter zlasti spodbujanje novih tehnologij, vključno z električnimi in hibridnimi avtomobili.
(4)

Odločbe 2008/603/ES, 2008/691/ES in 2008/751/ES so se uporabljale do 31. decembra 2009, ker začasni sporazum o gospodarskem partnerstvu z vzhodnimi in južnimi afriškimi državami na eni strani ter Evropsko skupnostjo in njenimi državami članicami na drugi strani (začasni sporazum o partnerstvu VJA-EU) ni začel veljati ali se ni začasno uporabljal pred tem datumom.
(5)

Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Državi članici poročevalki sta Komisiji 5. februarja 2008 in 27. julija 2007 predložili osnutka poročil o oceni za Candida oleophila, sev O, oziroma za kalijev jodid in kalijev tiocianat.
(3)

V skladu s točkama 16 in 17 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (4) je Komisija 16. aprila 2010 sprejela Sporočilo o tehnični prilagoditvi finančnega okvira za leto 2011 v skladu z gibanjem BND, vključno s prilagoditvijo zneskov, dodeljenih državam članicam, v katerih sta se ocenjeni in dejanski BDP v obdobju 2007–2009 razlikovala, iz skladov, ki podpirajo kohezijo (5), v katerem je sporočila, da je potrebna pozitivna prilagoditev v višini 237 045 801 EUR za Češko, 632 392 153 EUR za Poljsko in 137 711 534 EUR za Slovaško, pri čemer se bodo zneski enakomerno porazdelili v letih 2011, 2012 in 2013.
(2)

Vloga zajema tudi dajanje na trg drugih proizvodov, ki niso živila in krma ter vsebujejo koruzo 59122x1507xNK603 ali so iz nje sestavljeni, za enako uporabo kot katera koli druga koruza, razen za gojenje. Zato vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki jih zahtevata prilogi III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ter informacije in ugotovitve o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
(2)

Vloga zajema tudi dajanje na trg drugih proizvodov, ki niso živila in krma ter vsebujejo koruzo 1507x59122 ali so iz nje sestavljeni, za enako uporabo kot katera koli druga koruza, razen za gojenje. Zato vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki jih zahtevata prilogi III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ter informacije in ugotovitve o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
(6)

Svet je ugotovil, da so bile z izjemo skupin iz uvodne izjave (5) druge osebe, skupine in organizacije, za katere se uporabljajo členi 2, 3 in 4 Skupnega stališča 2001/931/SZVP, povezane s terorističnimi dejanji v smislu člena 1(2) in (3) Skupnega stališča 2001/931/SZVP, da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz navedenega skupnega stališča.
SL Uradni list Evropske unije L 145/15

SKLEP KOMISIJE

z dne 10. junija 2010

o odobritvi odstopanja od izvajanja Uredbe (ES) št. 1165/2008 Evropskega parlamenta in Sveta o statistiki živinoreje in mesa v Bolgariji in Nemčiji

(notificirano pod dokumentarno številko C(2010) 3617)

(Besedilo v bolgarskem in nemškem jeziku je edino verodostojno)

(2010/323/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1165/2008 Evropskega parlamenta in Sveta z dne 19. novembra 2008 o statistiki živinoreje in mesa ter razveljavitvi direktiv Sveta 93/23/EGS, 93/24/EGS in 93/25/EGS (1), in zlasti člena 20(1) Uredbe,

ob upoštevanju zahteve, ki jo je Bolgarija vložila 10. februarja 2009,

ob upoštevanju zahteve, ki jo je Nemčija vložila 20. marca 2009,

ob upoštevanju naslednjega:

(1) Komisija lahko v skladu s členom 20 Uredbe (ES) št. 1165/2008 državam članicam odobri odstopanje od izvajanja navedene uredbe, kadar uporaba te uredbe zahteva večje prilagoditve nacionalnih statističnih sistemov in bi lahko povzročila večje praktične težave.

(2) Ta odstopanja je treba odobriti Bolgariji in Nemčiji na njuno zahtevo.

(3) V skladu z Uredbo (ES) št. 1165/2008 lahko država članica, ki je bila upravičena do odstopanja do 1. januarja 2010, nadaljuje z uporabo določb iz direktiv Sveta 93/23/EGS (2), 93/24/EGS (3) in 93/25/EGS (4) do tega datuma.

(4) V skladu z Uredbo (ES) št. 1165/2008 lahko država članica, ki je bila upravičena do odstopanja do 1. januarja 2011, nadaljuje z uporabo določb Direktive 93/25/EGS do tega datuma –

SPREJELA NASLEDNJI SKLEP:

Člen1

1. Bolgariji in Nemčiji se odobri odstopanje od uporabe Uredbe (ES) št. 1165/2008 za obdobje, ki se konča 1. januarja 2010.

2. Nemčiji se odobri odstopanje od uporabe Uredbe (ES) št. 1165/2008, ki zadeva ovce in koze, za obdobje, ki se konča 1. januarja 2011.

Člen 2

Ta sklep je naslovljen na Republiko Bolgarijo in Zvezno republiko Nemčijo.

Ta sklep se uporablja od 1. januarja 2009.

V Bruslju, 10. junija 2010 Za Komisijo Olli REHN Član Komisije

(1) UL L 321, 1.12.2008, str. 1.

(2) UL L 149, 21.6.1993, str. 1.

(3) UL L 149, 21.6.1993, str. 5.

(4) UL L 149, 21.6.1993, str. 10.
1.

Vstavi se naslednji člen 3(a): „Člen 3a Kadar država članica izvora, država članica prejemnika in katere koli tranzitne države članice uporabljajo skupni elektronski sistem za odobritev transferja eksplozivov znotraj Unije, velja postopek iz drugega do petega pododstavka. Prejemnik v papirni ali elektronski obliki predloži dokument za transfer eksplozivov znotraj Skupnosti z izpolnjenimi razdelki 1 do 4 samo v odobritev pristojnemu organu države članice prejemnika. Po odobritvi država članica prejemnika z uporabo skupnega elektronskega sistema pošlje odobritev državi članici izvora. Po odobritvi pristojni organ države članice izvora z uporabo skupnega elektronskega sistema zaprosi za odobritev pristojnih organov vseh tranzitnih držav članic. Po pridobitvi vseh odobritev pristojni organ države članice izvora dobavitelju na varno zaščitenem papirju in v jezikih držav članic izvora, držav članic tranzita (če je to ustrezno), države članice prejemnika in v angleškem jeziku, izda dokument za transfer eksplozivov znotraj Skupnosti, v katerem so navedene odobritve vseh zadevnih držav članic.“
(7)

Po podatkih, ki so jih češki organi sporočili oktobra 2009, bo javnofinančni primanjkljaj Češke republike v letu 2009 predvidoma dosegel 6,6 % BDP in bo tako znatno nad referenčno vrednostjo 3 % BDP. Na podlagi napovedi služb Komisije iz jeseni 2009 velja predvideni presežek nad referenčno vrednostjo za izjemnega v smislu Pogodbe in Pakta za stabilnost in rast. Zlasti je to preseganje med drugim posledica resnega gospodarskega upada v smislu Pogodbe ter Pakta za stabilnost in rast. Napoved služb Komisije iz jeseni 2009 predvideva, da se bo v letu 2009 realni BDP zmanjšal za 4,8 % za razliko od pozitivne rasti 2,5 % v letu 2008, kar v veliki meri kaže na vpliv svetovne gospodarske krize. Čeprav se je nominalni primanjkljaj začel povečevati šele v letu 2008, se je strukturni saldo začel slabšati že v času ugodnih gospodarskih razmer. Poleg tega ni mogoče reči, da je predvideno preseganje referenčne vrednosti začasno, saj napoved služb Komisije iz jeseni 2009 predvideva, da bo javnofinančni primanjkljaj dosegel 5,5 % BDP v letu 2010 in 5,7 % BDP v letu 2011, ob predpostavki, da se politika ne bo spreminjala. V napovedi se upošteva učinek protikriznih ukrepov, ki se bodo uporabljali tudi v letu 2010 (dva ukrepa v višini približno 0,7 % BDP sta stalna), ter paket za fiskalno konsolidacijo za leto 2010, ki so ga češki organi sprejeli oktobra 2009. Merilo glede primanjkljaja, določeno v Pogodbi, ni izpolnjeno.